Björt framtíð ákveður framboðslistann í Norðvesturkjördæmi Björt framtíð hefur nú fullklárað framboðslista sinn í Norðvesturkjördæmi fyrir alþingiskosningarnar í vor . Listinn var samþykktir með lófataki á flokksfundi sl. þriðjudag , ásamt kosningastefnu BF sem verður kynnt síðar . Eins og fram hefur komið leiðir Árni Múli Jónasson , lögfræðingur á Akranesi og fyrrverandi bæjarstjóri , listann í kjördæminu . Tónlistarmaðurinn Örn Elías Guðmundsson skipar hins vegar heiðurssætið . Listinn er þannig í heild sinni : 1 . Árni Múli Jónasson , lögfræðingur á Akranesi . 2 . G. Valdimar Valdemarsson , framkvæmdastjóri og frístundabóndi í Borgarbyggð . 3 . Solveig Thorlacius , tilraunabóndi á Kleifum við Blönduós . 4 . Magnús Þór Jónsson , skólastjóri Grunnskóla Snæfellsbæjar . 5 . Soffía Vagnsdóttir , skólastjóri Grunnskóla Bolungarvíkur og meistaranemi í menningarstjórnun og Evrópufræðum . 6 . Haukur Logi Jóhannsson , háskólanemi að Bifröst . 7 . Eva Símonardóttir , kennari í Borgarbyggð . 8 . Erna Guðmundsdóttir , markþjálfi og meistaranemi frá Suðureyri . 9 . Arnar Snæberg Jónsson , tómstundafulltrúi á Hólmavík . 10 . Vilborg Þ. Guðbjartsdóttir , kennari og verkefnastjóri á Akranesi . 11 . Hlöðver Ingi Gunnarsson , deildarstjóri í Varmalandsskóla í Borgarbyggð . 12 . Svanberg J. Eyþórsson , öryggisfulltrúi hjá Elkem á Grundartanga . 13 . Ágústa Þóra Jónsdóttir , sölu og markaðsstjóri frá Ísafirði . 14 . Björn Kristjánsson , kennari og tónlistarmaður á Drangsnesi . 15 . Anna Lára Steindal , forstöðumaður Rauða krossins á Akranesi . 16 . Örn Elías Guðmundsson ( Mugison ) , tónlistarmaður í Súðavík .